31996D0659
L 302/27
JURNALUL OFÍCIAL AL UNIUNII EUROPENE
DECIZIA COMISIEI
din 22 noiembrie 1996
privind măsurile de protecție cu privire la febra hemoragică de Crimeea-Congo în Africa de Sud
(Text cu relevanță pentru SEE)
(96/659/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor veterinare ale animalelor care sunt introduse în Comunitate din țări terțe și de modificare a Directivelor 89/662/CEE, 90/425/CEE și 90/675/CEE (1), astfel cum a fost modificată ultima dată prin Directiva 96/43/CE (2), în special articolul 18 alineatul (1),
având în vedere Directiva 90/675/CEE a Consiliului din 10 decembrie 1990 de stabilire a principiilor care reglementează organizarea controalelor sanitar-veterinare ale produselor care intră în Comunitate din țări terțe (3), astfel cum a fost modificată ultima dată prin Directiva 96/43/CE, în special articolul 19 alineatul (1),
întrucât prezența febrei hemoragice de Crimeea-Congo a fost confirmată în Africa de Sud;
întrucât apariția febrei hemoragice de Crimeea-Congo în Africa de Sud reprezintă o amenințare gravă pentru sănătatea publică și animală în statele membre;
întrucât, de aceea, este necesar să se interzică importurile de ratite vii și de carne de ratite din Africa de Sud până la clarificarea situației;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Statele membre interzic importul de ratite vii și carne de ratite din Africa de Sud.
Articolul 2
Statele membre modifică măsurile pe care le aplică cu privire la Africa de Sud pentru a se conforma prezentei decizii. Statele membre informează de îndată Comisia cu privire la aceasta.
Articolul 3
Prezenta decizie se reexaminează înainte de 15 februarie 1997.
Articolul 4
Prezenta decizie se adresează statelor membre.
Adoptată la Bruxelles, 22 noiembrie 1996.